Ristiinan Urheilijoille menestystä Etelä-Savon 9-15 –vuotiaiden piirinmestaruuskisoissa

Ristiinan Urheilijoiden nuoret saavuttivat hyviä sijoituksia Mikkelissä käydyissä 9-15 –vuotiaiden piirinmestaruuskisoissa. **Joonas Pulkkinen** voitti P13 sarjassa kaikkiaan 4 piirinmestaruutta. Kultaa tuli kuulassa tuloksella 11,39, keihäässä 39,48 (oma ennätys), kiekossa 32,73 ja moukarissa 30,98 (oma ennätys). **Ella Noponen** voitti T12 sarjan pituuden ennätystuloksellaan 4,23 ja oli toinen sekä kolmiloikassa (8,17) että kuulassa ennätystuloksellaan 6,66 ja viides 60 metrin juoksussa ajalla 9,40. P12 sarjassa **Rudi Väisänen** otti hopeaa kolmiloikassa tuloksella 8,37 ja saavutti pronssia 60 metrillä ajalla 9,31, sekä 200 metrillä omalla ennätyksellään 30,52. Myös pituudessa tuli Rudille pronssia omalla ennätyksellään 4,20. **Kati Jaatinen** otti voiton T15 sarjan korkeudessa ennätystuloksellaan 145, **Jenni Hotti** oli kolmas myös omalla ennätyksellään 135 ja **Erja-Stiina Saastamoinen** neljäs tuloksella 125. Jenni työnsi kuulassa toiseksi omalla ennätystuloksellaan 8,04 ja Erja-Stiina saavutti kolmannen sijan myöskin ennätystuloksellaan 7,78. Jenni juoksi 100 metrillä oman ennätyksen 14,03 ja oli neljäs.

Lämpöiset Onnittelut!